59. Կոմիտեի նիստի արձանագրությունը ստանալու օրվանից 3 աշխատանքային օրվա ընթացքում լիազոր մարմինը միջգերատեսչական հանձնաժողովի եզրակացությունը` կոմիտեի արձանագրության հետ միասին փոխանցում է իրավասու մարմնին և հանձնաժողովի անդամներին: Տարածական պլանավորման փաստաթղթի նախագծի վերաբերյալ հանձնաժողովի բացասական եզրակացությունն իրավասու մարմնի համար հիմք է կապալառու նախագծային կազմակերպության հետ պայմանագիրը միակողմանի լուծելու համար` կիրառելով պայմանագրի համապատասխան դրույթները: Առանձին հողամասի նպատակային նշանակության փոփոխման վերաբերյալ բացասական եզրակացությունը հիմք է դիմումատուին մերժելու կամ այլ տարբերակ առաջարկելու համար: